Dzél mieszkańców chce, żebë w Pòbłocym bëła téż òdprôwiónô mszô z kaszëbską liturgią słowa, równak ksądz nie chce sã na to dac, ale i òn rzecze tej-sej jaczés słowò pò kaszëbskù. Wôrt jesz dodac, że w Rzuszczach pòd kùńc XX w. dzejôł part Kaszëbskò-Pòmòrsczégò Zrzeszeniô. Na Pòbłocé i całą gminã Główczëce wôrt dac bôczenié òsoblëwie latos, bò prawie tuwò w latach 1826–1827 prowadzył swòje badérowania patron 2014 rokù Krësztof Celestyn Mrongòwiusz.